אן דודק

אן לואיז דודק (באנגלית: Anne Louise Dudek; נולדה ב-22 במרץ 1975) היא שחקנית אמריקאית. מוכרת בעיקר בשל השתתפותה בסדרות הטלוויזיה "האוס", "מד מן", "אהבה גדולה" ו"פרשיות סמויות".

ביוגרפיה 
דודק נולדה בעיר בוסטון, מסצ'וסטס שבארצות הברית, למשפחה נוצרית. היא גדלה בניוטון, מסצ'טוסטס. אביה היה ארכיטקט ממוצא פולני. דודק למדה בתיכון "ניוטון היי סקול", וקיבלה תואר אקדמי באוניברסיטת נורת'ווסטרן.

החל מאמצע שנות התשעים, כשהייתה תלמידה בנורת'ווסטרן, ועד לשנת 2001, השתתפה דודק במספר הפקות תיאטרון בברודוויי. הפריצה הגדולה שלה בתיאטרון הגיעה בעקבות הופעתה בהצגה "Wrong Mountain" בשנת 2000. באותה שנה כיכבה בהצגה "ביבר הזכוכית".

לאחר הצלחתה בברודוויי עברה דודק למסכי הטלוויזיה, כשקיבלה תפקיד ראשי בדרמה הקומית הבריטית "מועדון הספר". מאז ביצעה הופעות אורח במגוון סדרות טלוויזיה, בין היתר ב"עקרות בית נואשות" (כבת זוגו של קארל מאייר, עונה 1), ב"איך פגשתי את אמא" (כמאמנת הקרב מגע וחברתו לשעבר של טד), ב"חברים" (כבת זוגו של מייק הניגן), ב"מכושפות", ב"עצמות" (כעורכת הדין ובת זוגו של סילי בות'), ב"מחשבות פליליות" בעונה 8 פרק 5 בתור רוצחת סדרתית, ב"מספ7ים" וב"עמוק באדמה". בנוסף, גילמה את לוסינדה ברי בפרק הבכורה של הסדרה "בניחוש חוקר", ומורה בעלת קשר מיני עם אחד מתלמידיה בסדרה "חוק וסדר: כוונה פלילית".

בשנת 2003 גילמה את בתו של קולמו סילק (אנתוני הופקינס) בסרט "הכתם האנושי".בשנת 2004 גילמה את טיפני וילסון בקומדיה "לבנבנות" בכיכובו של מרלון ויינס, ובשנת 2006 שיחקה בדרמה הרומנטית "עד 10 פריטים" לצידו של מורגן פרימן.

ב-2007 החלה לגלם את אמבר ווקאליס בעונה הרביעית של הסדרה "האוס". דמותה, שכונתה על ידי דמותו של האוס "כלבה רצחנית", המשיכה להופיע בקביעות עד לסוף העונה, אך "נהרגה" בפרקה האחרון. ב-2007 קיבלה תפקיד בסדרה "מד מן" כשכנה של בטי ודון דרייפר, פרנסין הנסון. בנוסף גילמה את לורה גרנט בסדרה "אהבה גדולה".

בשנת 2010 החלה לככב בסדרת הדרמה של USA Network "פרשיות סמויות" בתפקיד דניאל ברוקס, אחותה של הדמות הראשית. דודק שבה לתפקידה שנה לאחר מכן בעונה השנייה, ובעונה השלישית דמותה קיבלה פחות זמן מסך, ולעונה הרביעית היא כבר לא שבה.

בשנת 2014 כיכבה בסדרת הדרמת פשע "מחשבות רצחניות" בדמותה של בנדיקט שפר, אשתו של תומאס (ג'יימס ד'ארסי). הסדרה שודרה ברשת הטלוויזיה A&E, ובוטלה לאחר עונה אחת. בנוסף, התארחה בסדרות "גרים" ו"האנטומיה של גריי".

בשנת 2016 גילמה את אליס בסרט המתח "השכן הטוב" לצד ג'יימס קאן. בנוסף, התארחה בסדרות הטלוויזיה "לונגמייר", "הקוסמים" ו-"מינדי".

בשנת 2018 החלה לשחק בסיטקום "תאגיד" בערוץ קומדי סנטרל, בתור קייט גלאס לצדו של לאנס רדיק. ב-2019 עלתה עונתה השנייה, וב-2020 תשודר העונה השלישית והאחרונה.

חיים אישיים 
נישאה לאמן מת'יו הלר בשנת 2008. לשניים בן (נולד ב-14 בדצמבר 2008) ובת (נולדה בפברואר 2012). הם התגרשו ב-2016.

פילמוגרפיה

קולנוע 
 הכתם האנושי (2003)
 לבנבנות (2004)
 לחנך את לואיס (2004) - סרט טלוויזיה
 מעיל השלג (2005)
 עד 10 פריטים (2006)
 פארק (2007)
 סנטה בהחלפה (2013) - סרט טלוויזיה
 אנשי הצל (2013)
 השכן הטוב (2016)
 איש אמצעי (2016)
 הרצון האחרון שלה (2016)
 בית ליד האגם (2017)
 השפעה קטלנית (2019) - סרט טלוויזיה

טלוויזיה 
 ER (2001)
 מועדון הספר (2003-2002)
 למען האנשים (2002)
 המשפט של איימי (2003)
 עמוק באדמה (2003)
 חברים (2003)
 עקרות בית נואשות (2004)
 פחות ממושלמת (2004)
 מכושפות (2005)
 פלישה (2005)
 בונז (2005)
 איך פגשתי את אמא (2005, 2010)
 בניחוש חוקר (2006)
 חוק וסדר: כוונה פלילית (2006)
 יום גדול (2007-2006)
 מספ7ים (2007)
 מד מן (2010-2007, 2014)
 אהבה גדולה (2011-2007)
 האוס (2012-2007)
 קאסל (2009)
 פרשיות סמויות (2012-2010)
 מגע (2012)
 מרפאה פרטית (2012)
 מחשבות פליליות (2012)
 המנטליסט (2012)
 הסקס של מאסטרס (2013)
 מחשבות רצחניות (2014)
 גרים (2014)
 האנטומיה של גריי (2014)
 NCIS: ניו אורלינס (2015)
 ריזולי ואיילס (2015)
 הקוסמים (2016)
 מינדי (2016)
 לונגמייר (2016)
 הפלאש (2017)
 הכי גרועים שיש (2017)
 תאגיד (2018-הווה)
 בוש (2018)
 גזלייט (2022) 
 Manhunt (TBA)

קישורים חיצוניים 

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
בוגרות אוניברסיטת נורת'ווסטרן
בוגרי אוניברסיטת נורת'ווסטרן
אמריקאיות ממוצא פולני
אמריקאים ממוצא פולני
אמריקאיות שנולדו ב-1975
אמריקאים שנולדו ב-1975